låneord
Låneord er ord, som stammer fra et andet sprog, men som – modsat fremmedord – ikke opleves som fremmede. Låneord bruges ofte i dansk.
Der er flere typer låneord:
Hertil kommer pseudolån, hvor man fx danner engelskklingende ord som longjohn, laver kortformer af fremmede ord (happy end fra engelsk happy ending), eller opfinder nye betydninger af udenlandske ord (bake-off: på dansk ’ikke-færdigbagt brød’; engelsk betydning: ’bagedyst’).
Mange direkte låneord har et dansk synonym, der er et oversættelseslån. For eksempel fingerspitzengefühl (fra tysk), der også kaldes fingerspidsfornemmelse, og touchscreen (fra engelsk), der også kaldes berøringsfølsom skærm (og som også findes i hybridformen touchskærm).